Senatoarea Diana Şoşoacă s-a răzgândit. După ce anul trecut anunța că va candida la Primăria Capitalei, senatoarea își reconsideră opțiune și se uită spre Iași.
Motivul invocat ar avea legătură cu edilul Mihai Chirica, pe care îl acuză de "înaltă trădare".
Prezentă miercuri, în plenul Consiliului Local, în cadrul unei reuniuni de Ziua Unirii Basarabiei cu România, Diana Şoşoacă l-a acuzat de "înaltă trădare" pe edilul Mihai Chirica, precizat că primarul ar trebui să susţină unirea României cu Republica Moldova şi nu independenţa sa.
"Faţă de toate infracţiunile pe care primarul le face, mă gândesc foarte serios să candidez la primăria Iaşiului. Cred că voi candida", a spus Diana Şoşoacă.
Ulterior, ea a părăsit sala de şedinţe şi a anunţat că ia în calcul o candidatură la Primăria Iaşiului.
Primarul Iaşiului Mihai Chirica a afirmat că Republica Moldova are nevoie de susţinerea României, el precizând că "Moldova nu poate trăi decât independentă, pe picioarele ei, în prosperitate".
Diana Șoșoacă a fost aleasă senator de Iaşi în anul 2020, candidând pe listele AUR.
Exclusă, în februarie 2021, din AUR, a fondat ulterior partidul SOS.